



TELŠIŲ RAJONO SAVIVALDYBĖS TARYBA

SPRENDIMAS
DĖL TELŠIŲ RAJONO SAVIVALDYBĖS 2016 METŲ BIUDŽETO PATVIRTINIMO

2016 m. sausio 28 d. Nr. T1-21
Telšiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2016 metų valstybės biudžeto ir savivaldybių biudžetų finansinių rodiklių patvirtinimo įstatymu, Telšių rajono savivaldybės taryba nusprendžia:
. Patvirtinti Telšių rajono savivaldybės 2016 metų:
. biudžeto pajamas – 33696,5 tūkst. eurų (1 priedas);
. biudžetinių įstaigų pajamas į savivaldybės biudžetą pagal įmokų rūšis – 1052,8 tūkst. eurų (2 priedas);
. asignavimus – 35444,7 tūkst. eurų (3 priedas), iš jų:
. savarankiškoms funkcijoms atlikti – 19192,7 tūkst. eurų (4 priedas);
. specialiajai tikslinei dotacijai valstybinėms (perduotoms savivaldybėms) funkcijoms atlikti – 2510,3 tūkst. eurų (5 priedas);
. specialiajai tikslinei dotacijai mokinio krepšeliui finansuoti – 9138,0 tūkst. eurų (6 priedas);
. kitai tikslinei dotacijai – 1657,9 tūkst. eurų (7 priedas);
. aplinkos apsaugos specialiajai programai – 144,8 tūkst. eurų (8 priedas);
. iš biudžetinių įstaigų pajamų – 1052,8 tūkst. eurų (9 priedas);
. iš skolintų lėšų investiciniams projektams finansuoti – 1234,2 tūkst. eurų (10 priedas);
. apyvartinėms lėšoms 2016 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti, tikslinėms programoms finansuoti – 514,0 tūkst. eurų (11 priedas);
. asignavimus pagal programas – 35444,7 tūkst. eurų (12 priedas).
. Pavesti savivaldybės biudžeto asignavimų valdytojams,  sudarant ir tvirtinant 2016 metų programų sąmatas, numatyti reikiamus asignavimus įsiskolinimams, susidariusiems iki 2016 m. sausio 1 d. už suteiktas paslaugas, atliktus darbus ir įsigytas prekes, padengti.
. Nustatyti, kad iš sutaupytų asignavimų išlaidoms pirmiausia turi būti dengiamas įsiskolinimas.
. Patvirtinti 15,0 tūkst. eurų dydžio savivaldybės mero fondą.

